Udane Ostolaza

Udane Ostolaza Etxabe (Orio, Gipuzkoa, 2005eko irailaren 11) harri-jasotzailea da.

 Biografia 
Harri-jasotzaile familian sortu zen Udane. 7 urte zituela, aitaren (Joseba Ostolaza) eta aitonaren (Agustin Ostolaza) argazkiak ikusi, eta harria jasotzeko gogoa sartu omen zitzaion. Aitona izan du erreferenteetako bat , eta arretaz entzun ditu berak esandakoak. Emakume erreferente bat ere izan zuen, garai hartan plazaz plaza hainbat errekor ezarri  zituena: Idoia Etxeberria Ikutza herrikidea. Harriak jasotzen ia jolas moduan hasi eta gaur egun haren pasio bihurtua da.

 Harri-jasotzaile ibilbidea 
﻿Aitaren laguntzarekin erakustaldietan trebatzen joan da, prestatzailea eta bidelaguna da eta. Juan Antonio Palaciosen "Harria" liburuan ere parte hartu zuten biek. 

Herritarrak kirol horretara hurbildu eta bertako zirrikituak ezagutzeko asmoz antolatutako tallerretan parte hartu du, hala nola, harria altxatzen ikasteko tailer batean Urretxu-Zumarraga Herri Kirol Elkarteak 2022ko urrian Ederrena udal pilotalekuan sustatu zuen Herri Kirolen lehen tailerrean. 

Hainbat erakustaldi egin ditu bere harri-jasotzailei ibilbidean zehar. Lorpenak ere ugari izan dira.

 Lorpenak 

 10 urterekin 20 kiloko harria jasotzea lortu zuen, Irunen.

 13 urterekin 54 kiloko ingudea 2 aldiz jasotzea lortu zuen bi minututan, Otxandion.
 14 urterekin 63 kiloko harri kubikoa bizkarreratzea lortu zuen 2 aldiz 2 minututan eta 50 kiloko bola 7 aldiz 2 minututan. Bi markak Urrestillan ezarri zituen.
 14 urterekin 75 kiloko errektangularra hiru aldiz jaso zuen 2 minutuko txanda batean. Adin horrekin marka hori lortzen zuen lehen emakumea izan zen (2020ko otsailean Zarautzen).
 15 urterekin, 85 kiloko errektangularra bi aldiz jaso zuen bi minutuko txanda bakarrean, 2021eko urtarrilean, Ribabellosan.

 Erreferentziak 

 Kanpo estekak 

 Udane Ostolaza. Facebook

 Udane Ostoloza. web orria
Elkarrizketa , Eitb, 2021.04.13 (Bideoa)
Elkarrizketa 2

Kategoria:Oriotarrak
Kategoria:Gipuzkoako harri-jasotzaileak
Kategoria:Emakume harri-jasotzaileak